Juneteenth

Juneteenth, etiam appellate Die del Liberation o Die del Emancipation, es un die feriate national statounitese (per un lege adoptate le 17 de junio, 2021) que commemora le emancipation del afroamericanos ex sclavitude. Iste celebration occurre le 19 de junio proque in ille data de 1865 le fin (duo menses ante, in april) del Guerra Civil Statounitese e lor liberation era annunciate al ex-sclavos in Galveston, Texas. Su nomine es un parola-valise del parolas in anglese June (junio) e nineteenth (19e), le data del commemoration.https://web.archive.org/web/20120122071819/http://www.blackvoicenews.com/news/46366-juneteenth-celebrated-in-coachella.htmlhttp://www.merriam-webster.com/dictionary/juneteenth

Desde 1980 le die era recognoscite officialmente per varie statos del pais, e in 2021 le unic statos que non lo recognosceva era Dakota del Nord e Dakota del Sud; in ultra in novem statos illo es un die feriate pagate pro empleatos statal.https://apnews.com/article/biden-juneteenth-federal-holiday-9bb62a3448376e05d87ac79cf27970d2 Le 17 de junio de 2021, le presidente Joe Biden firmava le lege que establiva Juneteenth como un die feriate national.

 Referentias 
Categoria:Festas